**ELŐTERJESZTÉS**

Tiszavasvári Város Önkormányzata

Képviselő-testületének

**2019. december 16-án tartandó rendes ülésére**

**Az előterjesztés tárgya:** a **járóbeteg szakellátás eszközbeszerzéséről**

**Az előterjesztés melléklete**: -

**Az előterjesztés iktatószáma:** 225/2019.

**Az előterjesztés előadója:** Szőke Zoltán polgármester

**Az előterjesztés témafelelőse:** Petruskáné dr. Legeza Tímea aljegyző

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |
| Szociális és Humán Bizottság | SZMSZ 5. melléklet 9. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| Rojkó-MedKft. ügyvezetője | Dr. Rojkó László | drrojkolaszlo@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2019. december 13.

**Petruskáné dr. Legeza Tímea**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

**Témafelelős**: Petruskáné dr. Legeza Tímea

**Előterjesztés**

- a Képviselő-testülethez –

**a járóbeteg szakellátás eszközbeszerzéséről**

**Tisztelt Képviselő-testület!**

A Képviselő-testület több alkalommal tárgyalta már a kardiológia szakrendelés beindításával kapcsolatos előterjesztéseket. **Régóta várt fejlesztés valósul meg** ezzel városunkban, hiszen az **ellátási területről** érkező betegeknek (Tiszavasvári, Szorgalmatos, Tiszalök, Tiszadada, Tiszaeszlár) jelentős könnyebbség, hogy **nem kell majd Nyíregyházára beutazniuk** a vizsgálatokra. Az új szakrendeléshez szükséges **tárgyi és személyi feltételek beszerzése** folyamatban van, illetve részben meg is történt. Megérkezett ugyanis többek között s **szívultrahang berendezés, az ergométer, és a holter készülék is.** Ezek az eszközök a **Rojkó-Med Kft. által kerültek beszerzésre**, aki mint jelenlegi szolgáltató, a közbeszerzési eljárás eredményeként kötött **feladat-ellátási szerződésben vállalt fejlesztését valósította ezzel meg.**

Az egészségügyi ellátás fejlesztése természetesen közös érdekünk, mi sem bizonyítja jobban, minthogy **városunk vállalkozói is szívükön viselik ennek sorsát. Vállalkozók egy csoportja keresett meg** arra vonatkozóan, hogy **felajánlásaikkal szeretnék elősegíteni a járóbeteg szakrendelések fejlesztését**. Már tavalyi évben megkezdődtek a tárgyalások erre vonatkozóan, melynek eredményeként **körvonalazódott,** hogy **melyek azok a szakterületek, ahol új eszközök beszerzésével** még **hatékonyabbá, magasabb színvonalúvá** tehetjük a szolgáltatást.

Felkértem a jelenlegi szolgáltató, a Rojkó-Med Kft. képviselőjét, hogy javaslataival segítse a Képviselő-testület azon döntését, hogy **mely eszközök beszerzésével valósítható meg leginkább a lakossági igények még teljesebb körű kiszolgálása**, figyelembe véve a járóbeteg szakellátásokban **közreműködő szakorvosok véleményét is.** Kértem, hogy úgy állítsa össze az eszközök listáját, hogy az **tükrözzön egy fontossági sorrendet is egyben**, tekintettel arra, hogy az eszközök beszerzésére teljes mértékben vállalkozói felajánlásból kerül sor. Így a **sorrend figyelembevételével, a rendelkezésre álló összeg nagyságának függvényében** kerülhet sor a beszerzésre.

Ügyvezető úr – fentieknek megfelelően - az alábbi javaslatot tette:

**1. Urológiai cystoscopy:** húgyhólyag tükrözés (nők, férfiak), krónikus hólyaggyulladás, hólyagdaganat vizsgálatok

**2.** **Nőgyógyászati endokavitális vizsgálófej:** méh és petefészek vizsgálatára szolgál (króniukus és daganatos megbetegedések kimutatása)

**3. Szemészeti non-kontakt tonométer:** A glaucoma, a zöldhályog diagnosztizálásában segít fájdalom és érintésmentes szemnyomás méréssel.

**4. Fül-orr-gége gyógyászati naso-pharyngo-laryngoscopy:** fül, orr, gége vizsgálatára, gégerák szűrésre szolgáló flexibilis eszköz.

Fenti eszközök tehát **vállalkozói támogatásból, támogatás összegének erejéig kerülnek beszerzésre**, a beérkező legkedvezőbb árajánlat alapján. Az eszközök tulajdonjoga az önkormányzaté lesz.

Fentiek alapján **javaslom a Képviselő-testületnek a határozat-tervezet elfogadását.**

Tiszavasvári, 2019.december 13.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2019. (…..) Kt. számú**

**határozata**

**A járóbeteg szakellátás eszközbeszerzéséről**

Tiszavasvári Város Önkormányzata Képviselő-testülete ***„A járóbeteg szakellátás eszközbeszerzéséről”*** című előterjesztéssel kapcsolatban az alábbi határozatot hozza:

I. Dönt arról, hogy a **járóbeteg szakellátás fejlesztése érdekében az alábbi eszközöket szerzi be államháztartáson kívüli támogatásból,** azzal, hogy az **eszközök** jelen határozatban szereplő **sorrendjére figyelemmel a felajánlott összeg erejéig kerülnek megvásárlásra:**

**1. Urológiai cystoscopy**

**2.** **Nőgyógyászati endokavitális vizsgálófej**

**3. Szemészeti non-kontakt tonométer**

**4. Fül-orr-gége gyógyászati naso-pharyngo-laryngoscopy**

II. Felkéri a **polgármestert,** hogy **fenti eszközök beszerzése érdekében tegye meg a szükséges intézkedéseket,** és a **beérkezett árajánlatok alapján a legkedvezőbb ajánlatot figyelembe véve gondoskodjon az eszközök** – I. pont szerinti – **beszerzéséről.**

**Határidő:** esedékességkor **Felelős:** Szőke Zoltán polgármester