**ELŐTERJESZTÉS**

Tiszavasvári Város Önkormányzata Képviselő-testületének

2019. december 16-án

tartandó ülésére

Az előterjesztés tárgya: **A Tiszavasvári Polgármesteri Hivatal** **2019. december 23-a, 2019. december 30-31-e, valamint 2020. január 02-03-a közötti ügyfélfogadás rendjéről**

Iktatószám: TPH/15088/2019

Melléklet: nincs

Az előterjesztés előadója: Szőke Zoltán polgármester

Az előterjesztés témafelelőse: dr. Zombori Judit köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2019. december 10.

**dr. Zombori Judit  
 témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: dr. Zombori Judit

**ELŐTERJESZTÉS**

**- a Képviselő-testülethez -**

**A Tiszavasvári Polgármesteri Hivatal 2019. december 23-a, 2019. december 30-31-e, valamint 2020. január 02-03-a közötti ügyfélfogadás rendjéről**

**Tisztelt Képviselő-testület!**

A Tiszavasvári Polgármesteri Hivatal Jegyzője 2019. december 05-ei levelében az alábbi kérelemmel fordult hozzám.

**„Tisztelt Polgármester úr!**

A 2019-es év vége felé közeledünk, a köztisztviselők, a munkavállalók valamint a közfoglalkoztatottak szabadságuk hátralevő részét a decemberi hónapban, **elsősorban a két ünnep között valamint 2020. január 02-03-a között** szeretnék kivenni, illetve mint munkáltató tervezném kiadni. A Tiszavasvári Polgármesteri Hivatalban az ellátott feladatokhoz képest kevés a létszám, hiszen nagyon sok az olyan feladat, amit egy ember lát el. A helyettesítés nem minden esetben oldható meg, főleg ha tartós távollét miatt más köztisztviselőnek kell ellátnia a saját feladatain kívül más feladatait is. Ennek okán a Polgármesteri Hivatal zavartalan ügyfélfogadási rendjével kapcsolatban keresem meg levelemmel.

*A 2011. évi CXCIX. törvény (Kttv.) 101.§ (1) alapján a kormánytisztviselőt évi huszonöt nap alapszabadság illeti meg. (2) A kormánytisztviselőnek az alapszabadságon felül besorolásától függően pótszabadság jár. 102.§ (1) a kormánytisztviselőnek tizenhat évesnél fiatalabb gyermeke után további pótszabadság jár.*

2019. november 30-ai kimutatás alapján legtöbb ki nem adott szabadság köztisztviselő tekintetében 27 nap, legkevesebb ki nem adott szabadság köztisztviselő tekintetében 3 nap.

*A 2012. évi I. törvény (Mt.) 116. § kimondja, hogy az alapszabadság mértéke húsz munkanap. 117.§ az alapszabadságon felül a munkavállalónak életkor növekedése után további pótszabadság jár. 118.§ (1) A munkavállalónak a tizenhat évesnél fiatalabb gyermeke után további pótszabadság jár.*

2019. november 30-ai kimutatás alapján legtöbb ki nem adott szabadság a munkavállalók tekintetében 12 nap, legkevesebb ki nem adott szabadság munkavállaló tekintetében 2 nap.

*A közfoglalkoztatottakra az Mt. 116.§-a alkalmazható, mely szerint az alapszabadság mértéke húsz munkanap.*

2019. november 30-ai kimutatás alapján legtöbb ki nem adott szabadság közfoglalkoztatott tekintetében 10 nap, legkevesebb ki nem adott szabadság közfoglalkoztatott tekintetében 1 nap.

A szabadság kimutatásból egyértelműen látszik, hogy a megnövekedett feladatok miatt év végére csúszik a szabadság legnagyobb része, amit a fenti okok miatt nem tudnak kivenni. A *2011. évi CXCIX. törvény (Kttv.) 104.§ mely a szabadság kiadásáról szól az (1) bekezdése kimondja, hogy a szabadságot esedékességének évében kell kiadni. A (7) bekezdés szerint az esedékesség évében kell kiadottnak tekinteni a szabadságot, ha igénybevétele az esedékesség évében megkezdődik és a szabadság következő évében kiadott része nem haladja meg az öt munkanapot.*

Ezért az a javaslatom, hogy **2019. december 23-án, valamint 2019. december 30-31-én és január 02-03. napján, az öt munkanapon az ügyfélfogadási időben csak ügyelet működjön**, annak érdekében, hogy kiadhassam a szabadságok ki nem vett részét. Az ügyelet azt jelenti, hogy hétfőn és pénteken az ügyfélfogadási időben a Költségvetési és Adóigazgatási Osztályon, a Szociális és Igazgatási Osztályon illetve az Anyakönyvvezetői területen egy-egy fő fogja az ügyfélfogadási feladatokat személyesen illetve telefonon ellátni. A Tiszavasvári Járási Hivatal zavartalan működése miatt az épület nyitva lesz, a portaszolgálat segíteni fogja az ügyfélfogadás gördülékenységét.

*A Magyarország helyi önkormányzatairól szóló 2011. évi CLXXXIX. törvény (Mötv.) 67. § d) bekezdése kimondja, hogy a polgármester a jegyző javaslatára előterjesztést nyújt be a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására.*

Erre hivatkozva kérem, hogy szíveskedjen a képviselő-testület elé vinni javaslatomat tájékoztatás és döntés céljából.”

Kérem a Tisztelt képviselő-testületet, hogy a fenti körülmények figyelembevételével döntést hozni szíveskedjen.

Tiszavasvári, 2019. december 10.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2019. (XII.16.) Kt. számú**

**határozata**

**A Tiszavasvári Polgármesteri Hivatal 2019. december 23-a, 2019. december 30-31-e valamint 2020. január 02-03-a közötti ügyfélfogadás rendjének elfogadásáról**

Tiszavasvári Város Önkormányzata Képviselő-testülete

A Magyarország helyi önkormányzatairól szóló 2011. évi CLXXXIX. törvény (Mötv.) 67. § d) bekezdése alapján

1. Úgy dönt, hogy a Tiszavasvári Polgármesteri Hivatalban 2019. december 23-a, 2019. december 30-31-e, valamint 2020. január 02-03-a között az ügyfélfogadás rendjét ügyeleti formában kell biztosítani.
2. Felkéri a Polgármestert, hogy a Tiszavasvári Polgármesteri Hivatal Jegyzőjét a döntésről tájékoztassa.

**Határidő**: azonnal **Felelős**: Szőke Zoltán polgármester