**ELŐTERJESZTÉS**

Tiszavasvári Város Önkormányzata Képviselő-testületének

2019. december 16-án tartandó rendes ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: TPH/1259-5/2019.

A napirend előterjesztője: Szőke Zoltán polgármester

Az előterjesztést készítette: Ládi Zsanett köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………………………

Tiszavasvári, 2019. december 11.

**Ládi Zsanett**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

**Tisztelt Képviselő-testület!**

A lejárt határidejű határozatok végrehajtásáról az alábbiakban számolok be:

**182/2019.(V.30.) Kt. számú határozat:**

Tiszavasvári Város Önkormányzata Képviselő-testülete döntött a Kossuth u. - Ifjuság u. kereszteződésben létesítendő 2 db gyalogátkelőhely megvalósításához szükséges hitel felvételéről a határozat mellékletét képező kölcsönszerződésben foglaltak szerint. A felvenni kívánt hitel összege 18.000.000 Ft, melyre az OTP Bank Nyrt. tett ajánlatot. A Kormány engedély iránti kérelmet 2019. június 25. napján Önkormányzatunk megkérte. A hitelfelvételhez az előzetes engedély az 1630/2019. számú Kormányhatározatban foglaltaknak megfelelően megérkezett Önkormányzatunkhoz. A 18.000.000 Ft összegről szóló kölcsönszerződést 2019. december 4. napján aláírtam.

**216/2019.(VI.26.) Kt. számú határozat:**

Tiszavasvári Város Önkormányzata Képviselő-testülete döntött a Tiszavasvári Sportegyesület be/SFP-06303/2018/MKSZ, illetve a be/SFP-23338/2018/MLSZ számú TAO pályázata felhalmozási önerejének biztosításához szükséges, 4.066.909 Ft összegű hitel felvételéről. A kölcsönszerződés megkötéséhez a szükséges nyilatkozatokat megtettem, a dokumentumokat, jelzett határozatot benyújtottam az OTP Bank Nyrt.-hez. Egy építési engedély beérkezésére kellett várnia még az Önkormányzatnak. Ez az engedély a Tiszavasvári Sportegyesület által 2019. november hónap végén meg is érkezett Önkormányzatunkhoz. Ezt követően 2019. december 4. napján a 4.066.909 Ft összegről szóló kölcsönszerződést aláírtam.

**266/2019.(VII.25.) Kt. számú határozat:**

Tiszavasvári Város Önkormányzata Képviselő-testülete döntött a Kornisné Liptay Elza Szociális és Gyermekjóléti Központ (továbbiakban: Kornisné Központ) gazdálkodásának teljeskörű pénzügyi átvilágításának elrendeléséről. Az ellenőrzési feladat elvégzésére bekértem az árajánlatokat három cégtől. A határozatban foglaltakról a Kornisné Központ és a Tiszavasvári Városi Kincstár tájékoztatva lett. A Kornisné Központ pénzügyi ellenőrzését a Gyarmat-tax Kft. végezte el, az Önkormányzat megkötötte vele a megbízási szerződést. Az ellenőrzés 2019. október 1. és 2019. október 31. között lezajlott. Az ellenőrzési jelentés elkészült. Az ellenőrzés eredményéről szóló tájékoztató egy következő előterjesztés tárgyát képezi.

**352/2019.(IX.30.) Kt. számú határozat:**

Tiszavasvári Város Önkormányzata Képviselő-testülete döntött a Tiszavasvári Város Önkormányzata és intézményei jelenleg hatályos bankszámlaszerződései kiegészítéseinek a jóváhagyásáról. A bankszámlaszerződés kiegészítéseket a határozat mellékletében foglalt tartalommal elfogadta a Képviselő-testület. A bankszámla-szerződés kiegészítések aláírásra, majd ezt követően továbbításra kerültek az OTP Bank Nyrt. nyíregyházi igazgatósága részére. A határozatban foglaltakról az intézmények vezetőit tájékoztattam.

**372/2019.(X.22.) Kt. számú határozat:**

Tiszavasvári Város Önkormányzata Képviselő-testülete döntött a Tiva-Szolg Nonprofit Kft. (továbbiakban: Kft.) részére visszatérítendő működési támogatás biztosításáról 15.000.000 Ft összegben. A határozat mellékletét képező támogatási megállapodás 2019. október 24.-én aláírásra került, a támogatást Önkormányzatunk 2019. október 28.-án átutalta a Kft. pénzforgalmi számlájára. A határozatban foglaltakról a Kft. ügyvezetője tájékoztatva lett. A Kft. a visszatérítendő támogatást 2019. december 6.-án visszautalta Önkormányzatunk pénzforgalmi számlájára, ezzel a kötelezettségének eleget tett.

**378/2019.(X.22.) Kt. számú határozat:**

Tiszavasvári Város Önkormányzata Képviselő-testülete döntött a képviselők részére biztosított internet előfizetéssel és számítástechnikai eszközökkel kapcsolatos eljárásról, az önkormányzati választásra tekintettel. A Képviselő-testület a határozat mellékletében szereplő, informatikai eszközökről és internetszolgáltatási szerződéssel kapcsolatos tájékoztatót tudomásul vette. A határozat 2. pontjában foglaltaknak megfelelően a képviselői informatikai eszközök felmérésre kerültek. A felmérés eredményeként az a megállapítás született, hogy a kiosztott nyomtatókon kívül az összes többi eszköz cseréje szükséges lesz. Az eszközök cseréjével kapcsolatban a 405/2019.(XI.28.) Kt. számú határozatban döntött a Képviselő-testület, melynek a megvalósítási határideje 2020. április 30. napja.

**388/2019.(XI.28.) Kt. számú határozat:**

Tiszavasvári Város Önkormányzata Képviselő-testülete döntött a Tiszavasvári Településszolgáltatási és Vagyonkezelő Kft. (továbbiakban: Kft.) részére a temetőüzemeltetés során felmerült többlethulladék elszállításának finanszírozásával kapcsolatban. A Képviselő-testület a Kft. részére 1.500.000 Ft összegű működési célú támogatást biztosított a határozat mellékletében szereplő megállapodás alapján. A határozatban foglaltakról a Kft. ügyvezetőjét tájékoztattam. A megállapodás 2019. december 3.-án aláírásra került. A támogatás összegét, azaz az 1.500.000 Ft-ot a támogatásban foglaltaknak megfelelően átutalta Önkormányzatunk a Kft. pénzforgalmi számlájára.

**392/2019.(XI.28.) Kt. számú határozat:**

Tiszavasvári Város Önkormányzata Képviselő-testülete döntött a Tiszavasvári Településszolgáltatási és Vagyonkezelő Kft. (továbbiakban: Kft.) részére 2019. évben nyújtott 580.000 Ft összegű beolvadással kapcsolatos működési támogatás elszámolásával kapcsolatban. A Képviselő-testület a határozat mellékletében szereplő pénzügyi beszámolót elfogadta. A Kft. a működési célú támogatást a megállapodásban foglaltaknak megfelelően használta fel. A határozatban foglaltakról a Kft. ügyvezetője tájékoztatva lett.

**394/2019.(XI.28.) Kt. számú határozat:**

Tiszavasvári Város Önkormányzata Képviselő-testülete döntött Tiszavasvári Város Önkormányzata részére 2020. évre biztosítandó likviditási hitelkeret igénybevételéről. A Képviselő – testület az OTP Bank Nyrt. képviselői felé már korábban jelezte likviditási hitelfelvételi szándékát. Ehhez a szükséges pénzügyi, számviteli dokumentumokat benyújtotta, a jelzett határozat keretében a szükséges nyilatkozatokat megtette. Az erről szóló határozatot az OTP Bank Nyrt. képviselőinek megküldtem. A hitelajánlat megtárgyalása egy következő Képviselő-testületi ülés tárgyát fogja képezni. A hitelszerződés aláírása csak ezt követően történhet meg

**395/2019.(XI.28.) Kt. számú határozat:**

Tiszavasvári Város Önkormányzata Képviselő-testülete döntött az 1-2-18-4400-0195-7 szerződésszámú kölcsönszerződés alapján biztosított 22.202.197 Ft összegű hitelkeret rendelkezésre tartási idejének meghosszabbításával kapcsolatban. Jelzett hitel jelenlegi rendelkezésre tartási idejének végső időpontja 2019. december 31. napja volt, és mivel a hitelkeret teljes összegét 2019. évben Tiszavasvári Város Önkormányzata nem tudja lehívni a számlavezető pénzintézettől, ezért volt szükség a rendelkezésre tartási idő 2019. március 30. napjáig történő meghosszabbítására. A Képviselő-testület hozzájárult a rendelkezésre tartási idő meghosszabbításához a jelenlegi kölcsönszerződés többi pontjának változatlanul hagyása mellett. A kölcsönszerződés módosítása jelenleg folyamatban van, a szerződésmódosítás elkészítésének és aláírásának végső határideje 2019. december 31. napja, de erről is tájékoztatni fogom a Képviselő-testületet. A határozatban foglaltakról az OTP Bank Nyrt. képviselőit tájékoztattam.

# Tiszavasvári, 2019. december 11.

# 

# 

# 

# Szőke Zoltán

**polgármester**

# HATÁROZAT-TERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019. (XII.16.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

182/2019.(V.30.) Kt. számú határozat

216/2019.(VI.26.) Kt. számú határozat

266/2019. (VII.25.) Kt. számú határozat

352/2019. (IX.30.) Kt. számú határozat

372/2019. (X.22.) Kt. számú határozat

378/2019. (X.22.) Kt. számú határozat

388/2019. (XI.28.) Kt. számú határozat

392/2019. (XI.28.) Kt. számú határozat

394/2019. (XI.28.) Kt. számú határozat

végrehajtásáról szóló beszámolót elfogadja.